ai4bharat/Pralekha huggingface dataset:
वाणिज्य आणि उदयोग मंत्रालय
स्टार्टअप इंडिया यात्रेला छत्तीसगडमध्ये प्रारंभ
(नवी दिल्ली, 31 जुलै 2018
स्टार्टअप इंडिया यात्रेला 30 जुलै रोजी रायपूर येथे सुरू झाली. रायपूर येथे पहिल्या बूट कॅम्पसाठी नोंदणी करण्यासाठी विद्यार्थ्यांनी मोठ्या संख्येने रांगा लावल्या होत्या. आज विलासपूरमध्ये या यात्रेचा दुसऱ्या बूट कॅम्पसाठी प्रवास होईल. स्टार्टअप इंडिया व्हॅन कोरबा, कोरिया, सुरगुजा, जशपूर, रायगढ, बालोद, दांतेवाडा या अन्य शहरांमधूनही प्रवास करेल आणि सरकारी अभियांत्रिकी महाविद्यालये आणि पॉलिटेक्नीक संस्थांमध्ये बूट कॅम्प घेईल.
स्टार्टअप इंडिया यात्रा व्हॅनमध्ये व्यक्ती आणि स्टार्टअपना त्यांच्या संकल्पना सादर करण्यासाठी आवश्यक सुविधा असतील. इच्छुक उद्योजकांनी या यात्रेत सहभागी होण्यासाठी www.startupindiahub.org.in या संकेतस्थळावर नोंदणी करावी.
दुसऱ्या आणि तिसऱ्या दर्जाच्या शहरांमध्ये रोजगार निर्मितीला प्रोत्साहन देण्यासाठी स्टार्टअप इंडिया दर महिन्याला एका राज्यात स्टार्टअप इंडिया यात्रा आयोजित करते.
40 जिल्ह्यातल्या 19 हजार विद्यार्थ्यांना या यात्रेचा लाभ झाला आहे.
B.Gokhale/S.Kane/P.Kor
पंतप्रधान कार्यालय
मुस्लिम वर्ल्ड लीगच्या सरचिटणीसांनी पंतप्रधानांची घेतली भेट
मुस्लिम वर्ल्ड लीगचे सरचिटणीस महामहिम शेख डॉ मोहम्मद बिन अब्दुलकरीम अल-इसा यांनी आज पंतप्रधान नरेंद्र मोदी यांची भेट घेतली.
पंतप्रधान कार्यालयाने ट्विट केले;
“मुस्लिम वर्ल्ड लीगचे सरचिटणीस आणि मुस्लिम विद्वानांच्या संघटनेचे अध्यक्ष शेख डॉ मोहम्मद बिन अब्दुलकरीम अल-इसा यांनी आज पंतप्रधान नरेंद्र मोदी यांची भेट घेतली. यावेळी त्यांच्यात आंतर-धार्मिक सद्भावना, शांतता आणि मानवी प्रगतीच्या दिशेने कार्य करण्याच्या विविध पैलूंवर अभ्यासपूर्ण चर्चा झाली. ”
राष्ट्रपती कार्यालय
संविधान दिन कार्यक्रमाचे राष्ट्रपतींच्या हस्ते उद्घाटन ; सामाजिक न्यायाच्या व्यापक संकल्पनेत प्रदूषण, आरोग्य यासारख्या आधुनिक नागरी मापदंडांचा समावेश
नवी दिल्ली, 26 नोव्हेंबर 2018
राष्ट्रपती राम नाथ कोविंद यांनी सर्वोच्च न्यायालयाने आयोजित केलेल्या संविधान दिन कार्यक्रमाचे आज नवी दिल्लीत उद्घाटन केले. संविधान हा स्वतंत्र भारताचा आधुनिक दस्तावेज आहे. याचे स्थान सर्वोच्च आहे. संविधान म्हणजे केवळ कलमं आणि नियम, उपनियमांचा संग्रह नव्हे तर सर्व भारतीयांसाठी हा स्फूर्तीदायी दस्तावेज आहे. समाजासाठी हा एक आदर्श आहे असे राष्ट्रपती म्हणाले. डॉ. बाबासाहेब आंबेडकर आणि संविधान परिषदेचे त्यांचे सहकारी यांनी घटना दुरुस्तीबाबत लवचिकता प्रदान केली. संविधान नागरिकांचे सबलीकरण करते त्याचबरोबर नागरिकही संविधानाचे पालन, जतन आणि रक्षण करुन आपले शब्द आणि कार्याद्वारे त्याला अधिक अर्थ प्राप्त करुन देते असे राष्ट्रपती म्हणाले.
सामाजिक न्याय या संकल्पनेचा विस्तार करुन स्वच्छ हवा, कमी प्रदूषित शहरं, नद्या, स्वच्छता आणि आरोग्यदायी जीवन, हरीत आणि पर्यावरणस्नेही विकास यासारख्या आधुनिक नागरी मापदंडांचा समावेश यात झाला आहे. नाविन्यपूर्ण कल्पना आणि तंत्रज्ञानामुळे लाभ झाला आहे. मात्र, त्यामुळे खासगीपणावर प्रश्नचिन्ह उपस्थित झाले आहे. नाविन्यतेमुळे समाजातल्या वंचितांना लाभ झाला आहे. तंत्रज्ञानावर आधारित ‘आधार’शी जोडल्या गेलेल्या थेट लाभ हस्तांतरणामुळे भ्रष्टाचार आणि गळतीलाही आळा बसल्याचे राष्ट्रपती म्हणाले.
B.Gokhale/N.Chitale/P.Malandkar
(Visitor Counter : 49
कृषी मंत्रालय
भारतीय कृषी संशोधन केंद्र, गोवा यांच्याकडून स्वच्छता मोहिमेचे आयोजन
पणजी, 12 ऑक्टोबर 2021
भारतीय कृषी संशोधन केंद्र, गोवा यांच्याकडून आज सावईवेरे येथे कृषी शाखेतील विद्यार्थी आणि शेतकऱ्यांसाठी कृषी कचऱ्याची योग्य विल्हेवाट लावणे आणि त्यांना गांडूळखत निर्मितीविषयी माहिती देण्यासाठी विशेष स्वच्छता मोहिमेचे आयोजन करण्यात आले होते. कचऱ्यापासून संपत्ती ही या कार्यक्रमाची संकल्पना होती.
संस्थेचे संचालक डॉ प्रवीण कुमार यांनी दैनंदिन जीवनात स्वच्छतेचे महत्त्व सांगितले. त्यांनी अग्नी  या योजनेविषयी माहिती देत स्टार्टअपना पुढे येण्याचे आवाहन केले. आयसीएआरकडून स्टार्टअप्सना सुरुवातीला सहा महिन्यांसाठी मदत दिली जाते.
उत्तर गोवा कृषी विज्ञान केंद्राचे संचालक एचआरसी प्रभू यांनी विशेष स्वच्छता मोहिमेचे महत्त्व विशद केले. या कार्यक्रमात शेतकऱ्यांना गांडूळखताच्या निर्मितीविषयी चित्रफितीच्या माध्यमातून माहिती देण्यात आली. तसेच सहभागितांना कचऱ्याची विल्हेवाट लावण्यासाठी साधनांचे वितरण करण्यात आले. सुनेत्रा तालोकीकर यांनी आभारप्रदर्शन केले. तर, राहुल कुलकर्णी, विश्वजीत प्रजापती यांनी कार्यक्रमाचे संकलन केले.
S.Thakur/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 88
माहिती आणि प्रसारण मंत्रालय
अपूर्व चंद्रा यांनी भारताच्या जी 20 अध्यक्षतेवरील "पीपल्स G20" या ईबुकचे केले अनावरण
नवी दिल्ली, 18 सप्टेंबर 2023
माहिती आणि प्रसारण मंत्रालयाचे सचिव अपूर्व चंद्रा यांनी आज नवी दिल्ली येथे भारताच्या जी 20 अध्यक्षतेवरील “People’s G20” या ई-पुस्तकाचे अनावरण केले. पत्र सूचना कार्यालयाचे प्रधान महासंचालक मनीष देसाई आणि माहिती आणि प्रसारण मंत्रालय तसेच पत्र सूचना कार्यालयाच्या इतर वरिष्ठ अधिकाऱ्यांच्या उपस्थितीत पुस्तकाचे प्रकाशन करण्यात आले.
या पुस्तकात भारताच्या जी 20 अध्यक्षपदाचा संपूर्ण प्रवास मांडण्यात आला आहे. या पुस्तकात तीन भाग आहेत, पहिला भाग 9-10 सप्टेंबर 2023 दरम्यान नवी दिल्ली येथे झालेल्या जी 20 शिखर परिषदेशी संबंधित आहे. या पुस्तकात जी 20 चे स्वरूप आणि कामकाज समाहित असून भारताच्या अध्यक्षतेखाली हाती घेण्यात आलेल्या उपक्रमांची सविस्तर माहिती दिली आहे.
दुसऱ्या भागात शेर्पा आणि वित्त ट्रॅक अंतर्गत झालेल्या विविध कार्यकारी गटांच्या बैठका आणि भारताने अध्यक्षपदाची सूत्रे स्वीकारल्यापासून गेल्या वर्षभरात देशभरात झालेल्या प्रतिबद्धता गटांच्या बैठकींचा सारांश दिला आहे.
ईबुकचा शेवटचा भाग गेल्या वर्षी देशभरात भारताच्या जी 20 अध्यक्षपदाचे लोक चळवळीत रूपांतर करणाऱ्या जन-भागीदारी कार्यक्रमांचे सचित्र वर्णन सादर करतो.
पुस्तक खालील URL वर उपलब्ध आहे: https://static.pib.gov.in/WriteReadData/userfiles/People_g20_flipbook/index.htmlS.Kakade/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
रेल्वे मंत्रालय
रेल्वे मालवाहतूकीत 2020 मधे भरीव वाढ, गतवर्षीच्या नोव्हेंबर महिन्याच्या तुलनेत यंदा याच काळात 9% वाढ
भारतीय रेल्वेच्या मालवाहतूक लाभाच्या आकडेवारीची गती कायम, आणि नोव्हेंबर महिन्यातील मालवाहतूकीतही वाढ
भारतीय रेल्वेने ,रेल्वेच्या मालवाहतूक लाभाच्या आकडेवारीची गती कायम ठेवली असून नोव्हेंबर 2020 या महिन्यातील मालवाहतूकही वाढली आहे.
भारतीय रेल्वेच्या मालवाहतुकीत नोव्हेंबर 2020 या कालावधीत गतवर्षीच्या तुलनेत मालवाहतुकीत तसेच त्यावरील कमाईत वाढ झाली आहे.
नोव्हेंबर 2020 मधे भारतीय रेल्वेद्वारे 109.68 दशलक्ष मेट्रिक टन माल चढविला गेला, जो गतवर्षीच्या तुलनेत याच काळा पेक्षा 9%  अधिक आहे. या काळात भारतीय रेल्वेने मालवाहतूकीतून 10657.66 कोटी रुपये इतकी कमाई केली, जी गतवर्षी याच काळात झालेल्या  कमाईपेक्षा 449.79 कोटी रुपये अधिक आहे.
नोव्हेंबर 2020 या महिन्यात 109.68 दशलक्ष मेट्रिक टन माल चढविला गेला, ज्यात 48.48 दशलक्ष मेट्रिक टन कोळसा, 13.77 दशलक्ष मेट्रिक टन लोहखनिज, 5.1 दशलक्ष मेट्रिक टन अन्नधान्य, 5.41 दशलक्ष मेट्रिक टन खते आणि 6.62 दशलक्ष मेट्रिक टन सीमेंट यांचा समावेश आहे.
या कालावधीत नोव्हेंबर 2020 मधे दररोज सरासरी 58,726 वॅगन्स चढविण्यात आल्या, त्या ऑक्टोबर महिन्याच्या तुलनेत  4.6%अधिक आहेत.
सणासुदीच्या काळातील सुट्या, निवार चक्रीवादळाचा मालवाहतूकीवर परिणाम होऊन सुद्धा भारतीय रेल्वेने गेल्या तीन महिन्यात  उत्साहवर्धक आकडेवारी नोंदवत आपली आर्थिक सुधारणा स्थिर होत असल्याचे दर्शविले आहे.
रेल्वे मालवाहतूकीकडे आकर्षित करण्यासाठी अनेक प्रकारच्या सवलती/सूट दिल्या गेल्या होत्या, याचा उल्लेख करायलाच हवा.
हे लक्षात घ्यायला हवे, की मालवाहतूकीवर संस्थागत आणि आगामी शून्यावर आधारीत वेळापत्रकानुसार कार्यवाही केली जाईल.
कोविड-19 चा वापर देखील रेल्वेने आपली सर्वांगीण कार्यक्षमता आणि कामगिरी सुधारण्यासाठी केला आहे
Jaydevi PS/S.Patgoankar/P.Kor
PIB Headquarters
पत्र सूचना कार्यालयाचे कोविड-19 संबंधित दैनंदिन बातमीपत्र

#Unite2FightCorona
#IndiaFightsCorona
दिल्ली-मुंबई, 22 ऑक्टोबर 2020
आरोग्य मंत्रालयाची कोविड-19 घडामोडींवरील माहिती :
देशात सक्रीय रुग्ण संख्येत सातत्याने घसरणीचा कल कायम आहे. गेल्या तीन दिवसांपासून भारताची सक्रिय रुग्णांची संख्या एकूण संख्येच्या 10% पेक्षा कमी असून त्यावरून असे सूचित होते की देशभरात 10 पैकी केवळ 1 कोविड-19 रुग्ण सक्रिय आहे .
सध्या देशात एकूण बाधित रुग्णांपैकी केवळ 9.29 टक्केच सक्रिय रुग्ण असून ही संख्या 7,15,812 इतकी आहे.
आणखी एक महत्त्वाचा टप्पा नोंदवताना, रोजचा रुग्ण आढळण्याचा दरही गेले तीन दिवस 5% पेक्षा कमी कायम राहिला आहे. यावरून असे दिसून येते की केंद्र आणि राज्ये / केंद्रशासित प्रदेशांच्या केंद्रित धोरणे आणि कृतीद्वारे संसर्गाचा प्रसार प्रभावीपणे रोखणे शक्य झाले आहे. आज, दैनंदिन सकारात्मकता दर 3.8% नोंदला गेला आहे.
रोजच्या सकारात्मक दरातील घट आणि एकूण सक्रिय रुग्णांची घटती संख्या यांची तुलना केली जाते. सक्रिय रुग्णांची संख्या 7.5 लाखाच्या  खाली आहे
भारतात बरे झालेल्या रुग्णांची एकूण संख्या आज 69 लाखाजवळ  पोहचली आहे. सक्रिय रुग्ण आणि बरे झालेले रुग्ण यांच्यातील अंतर सातत्याने वाढत असून ते आज 61,58,706 इतके आहे.
गेल्या 24 तासांत,79,415 रूग्ण बरे झाले आहेत आणि त्यांना घरी सोडण्यात आले आहे, तर 55,839.नवीन रुग्णांची नोंद झाली आहे. बरे होण्यासंदर्भातला राष्ट्रीय दर वाढून 89.20% वर गेला आहे.
बरे झालेल्यांपैकी 81% व्यक्ति10 राज्ये/ केंद्रशासित प्रदेशातील आहेत.
एकाच दिवसात बरे झालेल्यांच्या संख्येत महाराष्ट्राचे 23,000 हून अधिक योगदान आहे. गेल्या 24 तासात 55,839 नव्या रुग्णांची नोंद झाली आहे.
यापैकी 78 % रुग्ण 10 राज्ये आणि केंद्रशासित प्रदेशांमधील आहेत. महाराष्ट्र आणि केरळमध्ये अद्याप नवीन रुग्णांची संख्या मोठी असून महाराष्ट्रात 8,000 हून अधिक तर कर्नाटकात 5,000 हून अधिक रुग्ण आढळले आहेत.
गेल्या 24 तासांत 702 रुग्णांचा मृत्यू झाला आहे. त्यापैकी जवळपास 82% दहा राज्ये / केंद्रशासित प्रदेशात आहेत. 25 % पेक्षा जास्त नवीन मृत्यू महाराष्ट्रातील आहेत .
इतर अपडेट्स:
महाराष्ट्र अपडेट्स :
महाराष्ट्रात बुधवारी 8,142 नवीन कोविड रुग्णांची नोंद झाली, तर 23,371 रुग्ण या आजारातून बरे झाले. यामुळे सक्रिय रुग्णांची संख्या कमी होऊन 1.58 लाख इतकी झाली आहे. मुंबईत 1,609 नवीन रुग्ण आढळले असून शहरातील सक्रिय रुग्णांची संख्या 19,245 इतकी झाली आहे. तथापि, प्राथमिक आरोग्य केंद्रात 'पोस्ट कोविड केअर सेंटर' सुरू करणारा नागपूर हा राज्यातील पहिला जिल्हा ठरला आहे.
FACT CHECKM.Chopade/S.Tupe/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 103
पेट्रोलियम आणि नैसर्गिक वायू मंत्रालय
इंडियन ऑइलच्या सूर्या नूतन इनडोअर सोलर कुकिंग प्रणालीच्या प्रात्यक्षिकाला केंद्रीय मंत्र्यांची उपस्थिती
नवी दिल्ली, 22 जून 2022
पंतप्रधानांनी, पेट्रोलियम आणि नैसर्गिक वायू मंत्रालयाच्या अधिकाऱ्यांना 25 सप्टेंबर 2017 रोजी संबोधित करताना आपल्या स्वयंपाकघरांना अधिक बळ देण्यासाठी एक व्यवहार्य सौर उपाय विकसित करण्याचे आव्हान दिले होते. त्या अनुषंगाने इंडियन ऑइल व पेट्रोलियम आणि नैसर्गिक वायू मंत्रालयाने "सूर्या नूतन" हे स्वदेशी सोलर कुक टॉप विकसित केले आहे.
केंद्रीय पेट्रोलियम आणि नैसर्गिक वायू आणि गृहनिर्माण आणि शहरी व्यवहार मंत्री हरदीप पुरी यांच्या निवासस्थानी केंद्रीय ग्रामीण विकास आणि पंचायती राज मंत्री गिरीराज सिंह, वाणिज्य आणि उद्योग राज्यमंत्री, सोम प्रकाश; गृहनिर्माण आणि नागरी व्यवहार राज्यमंत्री कौशल किशोर यांच्या उपस्थितीत सूर्या नूतनचे प्रात्यक्षिक करण्यात आले; .
सूर्या नूतन सोलर कुक टॉपवर शिजवलेले अन्नपदार्थही पाहुण्यांना देण्यात आले.
ठळक वैशिष्ट्ये:
- सूर्या नूतन एक स्थिर, रिचार्ज करण्यायोग्य आणि कायम स्वयंपाकघराशी जोडलेले इनडोअर सोलर कुकिंग प्रणाली आहे.
- इंडियन ऑइल संशोधन आणि विकास केंद्र , फरीदाबाद यांनी डिझाइन आणि विकसित केलेले हे पेटंट उत्पादन आहे.
- सूर्याद्वारे चार्जिंग सुरु असताना ऑनलाइन कुकिंग मोडवर असते, ज्यामुळे कार्यक्षमता वाढते आणि सूर्यापासून मिळणाऱ्या उर्जेचा अधिकतम वापर होतो.
- हे हायब्रीड मोडवर काम करते  ज्यामुळे सर्व प्रकारच्या हवामानात स्वयंपाकासाठी सूर्या नूतन एक विश्वासार्ह प्रणाली आहे.
- सुरुवातीला, बेस मॉडेल उत्पादनाची किंमत सुमारे 12,000 रुपये आहे आणि अव्वल मॉडेलसाठी 23,000 रुपये आहे. मात्र उत्पादन वाढल्यावर किंमत कमी होणे अपेक्षित आहे. अव्वल मॉडेलसाठी 12,000-14,000/-किमतीत ,वर्षाला 6-8 एलपीजी सिलिंडरचा वापर गृहीत धरला तर हे उत्पादन पहिल्या 1-2 वर्षांतच ग्राहकाचे पैसे वसूल करून देते.
- कोणत्याही इनडोअर उपकरणात आवश्यक असलेल्या सर्व सुरक्षा बाबी सूर्या नूतनमध्ये अंतर्भूत आहेत.
- सूर्या नूतन ही कमी देखभालीची प्रणाली आहे आणि हे उत्पादन दीर्घकाळ टिकते.
सूर्या नूतनमध्ये आपली ऊर्जा सुरक्षा स्थिती बदलण्याची क्षमता आहे, कारण भारत सध्या त्याच्या एलपीजी गरजांच्या 50% आयात करतो. यामुळे भारतातील कार्बन उत्सर्जनही लक्षणीयरीत्या कमी होईल आणि आपल्या नागरिकांना महागड्या आंतरराष्ट्रीय जीवाश्म इंधनाच्या किमतींपासून संरक्षण देईल.
S.Kulkarni/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 156
आयुष मंत्रालय
कोविड-19 उपचारात उपयुक्त अशा 20 औषधी वनस्पतींविषयीच्या ई-पुस्तकाचे किरेन रिजिजू यांच्या हस्ते प्रकाशन
कोविड-19 वरील उपचारांमध्ये उपयुक्त ठरणाऱ्या 20 औषधी वनस्पतींविषयीच्या इ-पुस्तकाचे आयुष राज्यमंत्री  किरेन रिजिजू यांनी आज प्रकाशन केले. “2021 मध्ये कोविड-19 उपचारांसाठी उपयुक्त ठरणाऱ्या 20 औषधी वनस्पती” हे इ-पुस्तक राष्ट्रीय औषधी वनस्पती मंडळाने तयार केले आहे. महत्त्वपूर्ण वनौषधी आणि त्यांचे उपचारविषयक गुणधर्म अधोरेखित करण्यासाठी या पुस्तकाची रचना करण्यात आली आहे. या औषधी वनस्पती कोविड-19 चा प्रतिबंध आणि व्यवस्थापन यांसाठी उपयुक्त आहेत.
ताप, खोकला, सर्दी, अशक्तपणा, वेदना इत्यादी लक्षणे निर्माण होण्यासारखी परिस्थिती असल्यास, या इ-पुस्तकात वर्णन केलेल्या वनौषधी वापरता येतील. या इ-पुस्तकात त्या वनस्पतींची वनस्पतिशास्त्रीय नावे, प्रादेशिक भाषांतील नावे, रासायनिक घटक, उपचारात्मक गुणधर्म, औषधशास्त्रीय तत्त्वे आणि महत्तपूर्ण सूत्रेही नमूद करण्यात आली आहेत. यातून सर्वसामान्य जनतेला, कोविडच्या प्रमाणित उपचार व देखभालीबरोबरच, त्याच्या प्रतिबंध आणि व्यवस्थापनासाठी उपयुक्त अशा औषधी वनस्पतींबद्दल ज्ञान मिळेल. औषधी वनस्पतींच्या वैविध्याविषयी जागृती निर्माण होईल.
देशभरात औषधी वनस्पतींची लागवड आणि संवर्धन करण्याच्या दृष्टीने प्रयत्न करण्यासाठी राष्ट्रीय औषधी वनस्पती मंडळाला किरेन रिजिजू यांनी यावेळी प्रोत्साहन दिले. तर देशाच्या सर्व भागांमध्ये औषधी वनस्पतींची लागवड, संवर्धन व विपणन करण्यासाठी या मंडळाकडून होत असलेल्या प्रयत्नांची आयुष सचिव- वैद्य राजेश कोटेचा यांनी प्रशंसा केली. मंडळाचे मुख्य कार्यकारी अधिकारी डॉ.जे.एल.एन.शास्त्री यांनी यावेळी बोलताना, स्थानिक पातळीवर बहुजनांमध्ये वनौषधींच्या अधिक चांगल्या वापराविषयी जनजागृती करण्याच्या गरजेवर भर दिला.
संरक्षण मंत्रालय
व्हाईस ऍडमिरल दिनेश के त्रिपाठी, एव्हीएसएम, एनएम यांनी डायरेक्टर जनरल नेवल ऑपरेशन्स  म्हणून पदभार स्वीकारला
नवी दिल्ली, 13 ऑगस्ट 2020
व्हाईस ऍडमिरल दिनेश के त्रिपाठी, एव्हीएसएम, एनएम यांनी आज नेवल ऑपरेशन्स  चे महासंचालक म्हणून पदभार स्वीकारला. ते राष्ट्रीय संरक्षण अकादमी खडकवासलाचे माजी विद्यार्थी आहेत आणि 01 जुलै 85 रोजी नौदलात रुजू झाले .
फ्लॅग अधिकारी असलेले त्रिपाठी कम्युनिकेशन आणि इलेक्ट्रॉनिक वॉर फेअरमधील तज्ञ आहेत आणि त्यांनी नौदलचे सिग्नल कम्युनिकेशन ऑफिसर आणि इलेक्ट्रॉनिक वॉरफेयर ऑफिसर म्हणून काम केले आहे आणि नंतर आयएनएस मुंबई या मार्गदर्शित क्षेपणास्त्र विनाशिकेवर कार्यकारी अधिकारी आणि प्रधान युद्ध अधिकारी म्हणून काम केले आहे.
ते वेलिंग्टन येथील डिफेन्स सर्व्हिसेस स्टाफ कॉलेजचे पदवीधर असून तिथे त्यांना थिमैय्या पदक देण्यात आले, व्हाईस ऍडमिरल दिनेश के त्रिपाठी यांनी 2007-08 मध्ये अमेरिकेच्या नेव्हल वॉर कॉलेज, न्यूपोर्ट, र्होड आयलँड येथे नेव्हल हायर कमांड कोर्स आणि नेव्हल कमांड कॉलेजमध्ये शिक्षण घेतले. त्यांनी प्रतिष्ठित रॉबर्ट ई बेटम,बेटमन आंतरराष्ट्रीय पुरस्कार पटकावला आहे.
त्यांनी आयएनएस विनाश, आयएनएस किर्च आणि आयएनएस त्रिशूल वर तसेच मुंबईतील वेस्टर्न फ्लीटचे फ्लीट ऑपरेशन्स अधिकारी, कॅप्टन , सीएमडी , प्रधान संचालक नेव्हल प्लॅन्स, आणि नौदल मुख्यालयातील नौदल स्टाफचे सहाय्यक चीफ  म्हणून कार्यरत होते.
फ्लॅग ऑफिसरनी 15 जाने 2018 ते 30 मार्च 2019 दरम्यान ईस्टर्न फ्लीटचे नेतृत्व केले. जून2019 मध्ये वाइस अॅडमिरल पदावर पदोन्नती मिळाल्यावर त्यांची नेमणूक केरळ येथील प्रतिष्ठित भारतीय नौदल अकादमीचे कमांडंट म्हणून झाली. सशस्त्र दलांच्या सर्वोच्च कमांडरकडून नोव्हेंबर 2019 मध्ये अकादमीला प्रेसिडेन्ट कलरने सन्मानित केले होते.
फ्लॅग ऑफिसरना कर्तव्यनिष्ठेसाठी अति विशिष्ठ सेवा पदक आणि नौसेना पदक देऊन गौरवण्यात आले आहे. आंतरराष्ट्रीय संबंध, लष्करी इतिहास, आणि कला आणि नेतृत्व यांमध्ये त्यांना विशेष रुची आहे.
B.Gokhale/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 107
ग्राहक व्यवहार, अन्न आणि सार्वजनिक पुरवठा मंत्रालय
देशांतर्गत अन्नधान्याची गरज भागवण्यासाठी देशांत पुरेसा अन्नधान्य साठा उपलब्ध
गहू, गव्हाचे पीठ आणि तांदळाच्या किमती नियंत्रणात
गहू आणि तांदळाच्या घाऊक आणि किरकोळ किमतीमध्ये घट झाल्याचे निदर्शनास आले असून, गेल्या आठवड्यांत, या दोन्ही धान्यांच्या किमती स्थिर होत्या.
गेल्या दोन वर्षांत, देशातील गहू आणि तांदळाच्या किमती कमी-अधिक प्रमाणात वाढल्या आहेत. 2021-22 या वर्षांत, दरम्यान किमती तुलनेने कमी होत्या , कारण किमती नियंत्रित ठेवण्यासाठी खुल्या बाजारात विक्री योजना - ओएमएसएसच्या माध्यमातून अंदाजे 80 लाख मेट्रिक टन अन्नधान्य खुल्या बाजारात आणले गेले.
केंद्र सरकार गहू आणि तांदळासह सर्वच जीवनावश्यक वस्तूंच्या किमतीच्या परिस्थितीवर नियमितपणे देखरेख ठेवून आहे आणि दर स्थिर राहण्यासाठी आवश्यक त्या सुधारात्मक उपाययोजना करत आहे.
मात्र सध्याच्या अभूतपूर्व भू-राजकीय परिस्थितीमुळे, धान्य खरेदी कमी झाली त्यामुळे भारत सरकारने आतापर्यंत खुल्या बाजारात विक्री योजनेद्वारे बाजारात हस्तक्षेप केला नव्हता. मात्र, सरकारला वाढत्या किमतीच्या परिस्थितीची चांगली जाणीव आहे तसंच साप्ताहिक आधारावर नियमितपणे त्यावर देखरेखही ठेवली जात आहे.
धान्याची आणखी भाववाढ टाळण्यासाठी सक्रिय पावले उचलली जात असून 13 मे 2022 पासून गव्हाच्या बाबतीत तर 08 मे 2022 नंतर तांदळासंदर्भात निर्यात नियम लागू करण्यात आले आहेत. त्यानंतर गव्हाच्या आणि तांदळाचे दर तात्काळ नियंत्रणात आले.
दर नियंत्रणात ठेवण्यासाठी आणि, समाजातील दुर्बल घटकांना त्याचा फटका बसू नये याची काळजी घेण्यासाठी, केंद्र सरकारने प्रधानमंत्री गरीब कल्याण अन्न योजनेला  पुढच्या तीन महिन्यांची मुदतवाढ दिली आहे. योजनेच्या पाचव्या टप्प्यात, ऑक्टोबर 2022 ते डिसेंबर 2022 पर्यंत योजनेचा कालावधी वाढवण्यात आला असून, गरीब आणि गरजू लोकांना आगामी सणावारांच्या काळात कुठलाही त्रास होऊ नये, बाजारातील चढउतारांपासून ते सुरक्षित राहावेत, याची सरकार काळजी घेत आहे.
राष्ट्रीय अन्न सुरक्षा कायद्याअंतर्गत, कल्याणकारी योजनांद्वारे दिल्या जाणाऱ्या अन्नधान्याचा तसेच पीएमजीकेएवाय साठी मुख्य साठा पुरेसा असेल, आणि किमती नियंत्रणात राहतील, यांची सरकार काळजी घेत आहे.
आरोग्य आणि कुटुंब कल्याण मंत्रालय
कोविड-19 ची ताजी माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 185.90 कोटी लसमात्रा देण्यात आल्या आहेत.
भारतातील उपचाराधीन रुग्णांची संख्या सध्या 10,889 आहे
उपचाराधीन रुग्णांचे प्रमाण 0.03% आहे
रुग्ण बरे होण्याचा दर सध्या 98.76% आहे.
गेल्या 24 तासात 946 रुग्ण बरे झाले, त्यामुळे बरे झालेल्या एकूण रुग्णसंख्या वाढून 4,25,04,329 वर
गेल्या 24 तासात 796 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 79.45 कोटी चाचण्या करण्यात आल्या. गेल्या 24 तासात 4,06,251 चाचण्या करण्यात आल्या.
श्रम आणि रोजगार मंत्रालय
राष्ट्रीय करिअर सेवा  पोर्टलवर नोकरीसाठी उपलब्ध रिक्त पदांमध्ये ऑगस्ट 2023 मध्ये मोठी वाढ
एनसीएस पोर्टलवर 28 ऑगस्ट 2023 रोजी दहा लाखांहून अधिक रिक्त पदांची नोंद
नवी दिल्ली, 28 ऑगस्ट 2023
भारत सरकारच्या श्रम आणि रोजगार मंत्रालयाच्या राष्ट्रीय करिअर सेवा  पोर्टलवर 28 ऑगस्ट 2023 रोजी नोकरीसाठी दहा लाखाहून अधिक उपलब्ध रिक्त पदांची नोंद करण्यात आली आहे. या रिक्त जागा एनसीएस पोर्टलवर सार्वजनिक क्षेत्रातील तसेच खाजगी क्षेत्रातील विविध नियोक्त्यांद्वारे नोंदवण्यात आल्या असून अद्याप भरतीसाठी या जागा खुल्या आहेत. एनसीएस पोर्टलवरील रिक्त जागा नियोक्त्यांद्वारे पोर्टलवर थेट संपर्कांद्वारे आणि विविध खाजगी नोकरी -पोर्टलसह एपीआय एकत्रीकरणाद्वारे एकत्रित केल्या जातात
दहा लाखाहून अधिक उपलब्ध रिक्त पदांपैकी, सुमारे एक तृतीयांश रिक्त पदे नव्या उमेदवारांच्या निवडीसाठी अधिसूचित आहेत,यामुळे अनेक तरुण उमेदवारांना त्यांच्या शिक्षणानंतर रोजगाराची संधी मिळू शकेल.एनसीएसवर नोंदणीकृत रिक्त पदांची लक्षणीय संख्या तांत्रिक सहाय्य अधिकारी, विक्री अधिकारी, डेटा एन्ट्री ऑपरेटर, लॉजिस्टिक अधिकारी , सॉफ्टवेअर अभियंता, देखभाल अभियंता इत्यादींच्या नोकरीच्या पदांशी संबंधित आहे.
एनसीएस पोर्टलवर नोंदणीकृत रिक्त पदे विविध क्षेत्रांमधील असून देशभरातील रोजगाराच्या संधींना चालना देणारी आहेत. नोकरीसाठी उपलब्ध रिक्त पदांपैकी 51% वित्त आणि विमा तसेच 13% वाहतूक आणि साठवण क्षेत्रात नोंदवण्यात आली आहेत. एकूण रिक्त पदांमध्ये, परिचालन आणि सहाय्य, माहिती तंत्रज्ञान आणि दळणवळण, उत्पादन इत्यादी इतर क्षेत्रांचे योगदान सुमारे 12% आहे आणि या क्षेत्रांनी जून-ऑगस्ट, 2023 दरम्यान रिक्त पदांमध्ये वाढ नोंदवली आहे. सणासुदीच्या काळात अपेक्षित मागणीसह एनसीएस पोर्टलमधील नोकरीसाठी उपलब्ध रिक्त पदांच्या संख्येत वाढ होऊन ती नवीन उच्चांकावर जाऊ शकते.
नोकरीसाठी उपलब्ध एकूण रिक्त पदांपैकी, 38% रिक्त पदे अखिल भारतीय आधारावर उमेदवारांच्या निवडीसाठी तर 18% रिक्त पदे अनेक राज्यांमध्ये आवश्यकतेनुसार नियुक्त करण्यासाठी आहेत. उर्वरित रिक्त पदे राज्य विशिष्ट गरजांसाठी आहेत.
एनसीएस पोर्टलने 1.5 दशलक्षहून अधिक नियोक्ते नोंदणी करण्याचा आणखी एक टप्पा गाठला आहे.बहुसंख्य  नियोक्ते सेवा उपक्रमातील आहेत, त्याखालोखाल उत्पादन क्षेत्रातील  आहेत.
नोकरी शोधणाऱ्यांना आणि नियोक्त्यांना आवश्यक कौशल्य संचासह योग्य उमेदवार शोधण्यासाठी सेवा देण्याच्या अनुषंगाने, नोकरीचा शोध आणि अनुरूप नोकरी, करिअर समुपदेशन, व्यावसायिक मार्गदर्शन, कौशल्य विकास अभ्यासक्रमांची माहिती इत्यादी विविध करिअरशी संबंधित सेवा प्रदान करण्याचा एनसीएसचा प्रयत्न आहे.S.Kane/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 68
अल्पसंख्यांक मंत्रालय
केंद्र सरकार अल्पसंख्याक मंत्रालय बंद करण्याची शक्यता असल्याबद्द्लचे वृत्त असत्य आणि विपर्यस्त
नवी दिल्ली, 3 ऑक्टोबर 2022
केंद्र सरकार अल्पसंख्यांक मंत्रालय बंद करण्याची शक्यता असल्यासंबंधीचे आरोप करणारे वृत्त काही प्रसिद्धी माध्यमांनी दिले आहे. हे वृत्त असत्य आणि वस्तुस्थितीचा विपर्यास करणारे आहे. अल्पसंख्यांक मंत्रालयाने या वृत्ताचे खंडन केले आहे.S.Kakade/V.Sahajrao/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 104
मंत्रिमंडळ
राष्ट्रीय वैद्यकीय आयोग विधेयक 2019 मधील सुधारणांना मंत्रिमंडळाची मंजुरी
नवी दिल्ली, 28 ऑगस्ट 2019
पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या बैठकीला राष्ट्रीय वैद्यकीय आयोग विधेयक 2019 मधील सुधारणांबाबत अवगत करण्यात आले आहे. मूळ विधेयक मंत्रिमंडळाने 17 जुलै 2019 ला मंजूर केले होते. ते संसदेच्या दोन्ही सभागृहात अनुक्रमे 29 जुलै 2019 आणि 1 ऑगस्ट 2019 रोजी अधिकृत सुधारणांसह मंजूर झाले होते.
विधेयकात पुढील सुधारणा करण्यात आल्या आहेत.
उपकलम 4 - 14 सदस्यांऐवजी 22 अर्धवेळ सदस्य
उपकलम 4 - सहा सदस्यांऐवजी 10 सदस्य
उपकलम 4 - पाच सदस्यांऐवजी 9 सदस्य
उपकलम 37 - शेवटी घालण्यात आले आहे ''अध्ययनाच्या उद्देशासाठी सुद्धा''.
B.Gokhale/S.Kakade/D.Rane
(Visitor Counter : 81
वस्त्रोद्योग मंत्रालय
वस्त्रोद्योग मंत्रालयाकडून प्लास्टिक पिशव्या टप्प्याटप्प्याने कमी करण्याच्या उद्देशाने नाविन्यपूर्ण कल्पना पुढे आणण्यासाठी टेक्स्टाईल ग्रँड चॅलेंज 2019 च्या ग्रँड फिनालेचे आयोजन
पर्यावरणपूरक आणि कमी खर्चातील पर्यायी कल्पनांसाठी देशात नाविन्यपूर्ण भावना रुजवण्याची आवश्यकता, ज्यामाध्यमातून रोजगाराच्या संधी निर्माण होतील- केंद्रीय वस्त्रोद्योग मंत्री श्रीमती स्मृती झुबिन इराणी
केंद्रीय वस्त्रोद्योग मंत्री श्रीमती स्मृती झुबिन इराणी म्हणाल्या की, पर्यावरणपूरक आणि कमी खर्चातील पर्यायी कल्पनांसाठी देशात नाविन्यपूर्ण संशोधनाची भावना रुजवण्याची आवश्यकता आहे, जेणेकरुन यामुळे रोजगाराच्या संधी निर्माण होतील. केंद्रीय वस्त्रोद्योग मंत्रालयाने पंतप्रधान नरेंद्र मोदी यांनी 15 ऑगस्ट 2019 रोजी स्वातंत्र्यदिनानिमित्त केलेल्या भाषणात प्लॅस्टीक कचऱ्याच्या व्यवस्थापनाबद्दल केलेल्या आवाहनाला प्रतिसाद देत आयोजित केलेल्या टेक्सटाईल ग्रँड चॅलेंज 2019 च्या विजेत्यांना पुरस्कार प्रदान करण्याच्या सोहळ्यात त्या बोलत होत्या. केंद्रीय मंत्री पुढे म्हणाल्या, स्पर्धेत सहभागी झालेल्यांनी केलेले नाविन्यपूर्ण कल्पनांचे योगदान हा भारताच्या सर्वांना समान संधीच्या वारसाचे प्रतिक आहे.
स्मृती इराणी यांनी वस्त्रोद्योग मशीन तंत्रज्ञानास विशेषत: ज्यूट क्षेत्र अद्ययावत करण्यावर भर दिला आणि नवीन तंत्रज्ञानाचा विस्तार करण्यासाठी वस्त्रोद्योग क्षेत्रासाठी ग्रँड मशिनरी चॅलेंज आयोजित करण्याच प्रस्ताव मांडला.
स्पर्धेत एकूण 67 प्रवेशिका प्राप्त झाल्या होत्या, त्यापैकी एकूण तीन सहभागितांना, यात 2- एकाचवेळी वापरल्या जाणाऱ्या प्लास्टिक पिशव्यांना पर्याय आणि 1- बहुवापर प्लास्टिक पिशव्यांना पर्याय यांना मंत्रालयाकडून रोख पारितोषक प्रदान करण्यात आले. विजेत्यांमध्ये मेसर्स अवेगा ग्रीन टेक्नॉलॉजीस, पुणे; मेसर्स धृती बायो सोल्युशन्स म्हैसूर आणि मेसर्स शक्ती नॉनओव्हनस, चेन्नई यांचा समावेश आहे. यांनी ज्यूट स्टार्च आधारीत किराणा सामान आणि इतर खरेदीसाठी उपयुक्त ठरतील अशा कमी वजनाच्या पिशव्या तयार करण्यासाठी मांडलेल्या कल्पना अद्वितीय आणि नावीन्यपूर्ण आहेत.
कार्यक्रमासाठी वस्त्रोद्योग सचिव रवी कपूर यांचीही व्हिडीओ कॉन्फरन्सच्या माध्यमातून उपस्थिती होती. कार्यक्रमात वस्त्रोद्योग क्षेत्रातील मान्यवर व्यक्तींनी सहभाग नोंदवला होता.
वस्त्रोद्योग सचिव रवी कपूर यांनी याप्रसंगी माहिती दिली की, स्मृती झुबिन इराणी यांच्या मार्गदर्शनाखाली मंत्रालय राष्ट्रीय स्तरावरील प्राधिकरणाला मान्यता देत आहे, जे ज्यूट, फ्लॅक्स, रमी, हेम्प, सिसल, केळी या नैसर्गिक फायबरचा आवश्यक विकास आणि संवर्धन करुन प्लास्टीकला पर्याय तयार करेल.
ते म्हणाले, पुरस्कारामुळे नवीन स्टार्ट अप्सला प्रोत्साहन मिळेल आणि त्यांना पुढे जाऊन आर्थिक पाठबळ आणि त्यांच्या उत्पादनासाठी बाजारपेठ मिळण्यास मदत होईल.
केंद्रीय वस्त्रोद्योग मंत्रालयाने नामवंत उद्योजकांना आवाहन केले की, नवीन कल्पना आणि तंत्रज्ञान पुढे न्यावे आणि जैव विघटनशील आणि अप्रदुषणकारी पिशव्यांचे उत्पादन करावे, यामुळे नव्या स्टार्ट-अप्सला प्रोत्साहन मिळेल आणि नावीन्यपूर्ण उत्पादनासाठी बाजारपेठ उपलब्ध होईल.